ኢልካ ህዝቢ ክተንቅሕ፡ ዘይብተኽ ፖለቲካዊ ዘረባ ድርድር ካብ ምዓል፡ ናይ ሰለስተ ደቒቕ ሙዚቃ ትረዝን፤ ቐልጢፋ'ውን ትሰርጽ። ኣብ 1968-1969 ዓ.ም ዝቖመት ጉጅለ ባህሊ ህወሓት፡ ክራር፣ ጭራን ዕንድር ፋጻን ሒዛ ከም ዝተበገሰት ተጋዳላይ ሹምየ የዘንቱ። በዚ ኣቢላ፡ ነቲ ድሑር ብረትን ውሑድ ሓይሊ ሰብን ሒዙ ንበረኻ ዝወፈረ ኮነ፡ ወግሐ ጸብሐ ኲናትን ወረ ኲናትን ሰንሰን ዘበሎ ህዝቢ ዕጥቅን ስንቅን ዝኾኑዎ ኪነጥበባዊ ስራሕቲ ኣፍርያ። "ሙዚቀኛ ኾይንካ ክትደርፍ ክትጻወት ፍጹም ዘይፈቅድ ዝነበረ ድሑር ስርዓት፡ በቲ ቃልሲ'ዩ ተሰይሩ። እቲ ን17 ዓመት ዘካየድናዮ ብረታዊ ቃልሲ እቲ ባህሊ እውን ኣጸቢቑ ክሽውት፣ ክዕምብብ፣ ብዙሕ ሙዚቀኛ ክፈሪ'ውን ኣኽኢሉ" ይብል ተጋዳላይ ኣርቲስት ገብረስላሴ ብርሃነ ሽሙዬ ምስ ሓመዱ እዩ ዘሎ። ተጋዳላይ ገብረስላሰ፡ ዚያዳ 'ሽሙዬ' ብዝብል ሳጉኡ ስለ ዝፍለጥ፡ ኣብዚ ዛንታ 'ሹምየ' እናበልና ክንቕጽል ኢና። ወዲ ገባር ሹምዬ፡ ቆልዓ ኮይኑ ክራር እናልዓለ እንትዛነ ብኡ ኣቢሉ ድማ እናስቆንቆነ ዜማ እንክለምድ፡ ኣባል እዚ ዓንዲ ሑቐ ገድሊ ህዝቢ ትግራይ ዝኾነ ጉጅለ ባህሊ ክኸውን'የ ዝብል ባህጊ ሃልዩዎ ዘይኮነ፡ ከፍቲ ዓዲ ኣቡኡ እንተዳርት ፈውሲ ጽምዋ ንክኾኖ'ዩ ዝነበረ። 1972 ዓ.ም ክጋደል ቖሪጹ ናብ በረኻ ምስ ወረደ'ውን እንተኾነ፡ ልኡኽ ውድብ ተቐቢሉ እታ ውድብ ኣብ ዝጠዓማ ክሳብ እትምድቦ ኣብ ሰራዊት ኮይኑ ነቶም ሰራዊት ከዛኒ ክራር ምጽዋት ኣቋሪጹ ኣይፈልጥን። ምንጪ ስእሊ, Comanndor Mulu Demoz ስጋ-ብጾት!
